Urs Meier (n. 22 ianuarie 1959, Würenlos, Aargau) este un fost arbitru elvețian de fotbal. El a arbitrat meciuri la Campionatul Mondial de Fotbal 1998 și cel din 2002, conducând de la centru semifinala dintre Coreea de Sud și Germania din 2002. În același an a mai arbitrat și finala Ligii Campionilor 2002. De asemenea, Urs Meier a fost arbitru la Euro 2000 și Euro 2004, arbitrând sfertul de finală dintre Anglia și Portugalia în 2004. El și-a încheiat cariera de arbitru la finele anului 2004. La Euro 2000, a arbitrat și meciul din faza grupelor dintre Anglia și România, acordând englezilor un penalty foarte dubios și refuzând un penalty foarte clar pentru români la un fault în careu al portarului englez Nigel Martin asupra lui Gheorghe Hagi. Chiar și așa, la finalul meciului, când scorul era 2-2, a acordat un penalty României și Ionel Ganea l-a transformat, asigurând calificarea naționalei României (la scorul 2-2 s-ar fi calificat Anglia).